સાવરકુંડલા માર્કેટીંગ યાર્ડની આગામી દિવસોમાં બોર્ડ ઓફ ડિરેકટર્સની ચૂંટણી યોજાઈ રહી છે, ત્‍યારે હાલનાં સત્તાવાળા અને સેક્રેટરી ર્ેારા 33 જેટલા વેપારીઓનાં લાયસન્‍સ યેનકેન પ્રકારે રદ કરી તેઓનાં નામ યાર્ડની મતદાર યાદીમાંથી રદ કરી દેવાતા આજે સવારે યાર્ડનું કામકાજ ચાલુ થતા જ યાર્ડનાં રદ કરાયેલા લાયસન્‍સ ધારકો સાથે અન્‍ય વેપારી મિત્રોએ પણ યાર્ડનાં સેક્રેટરીને ઘેરાવ કરી રદ કરાયેલા લાયસન્‍સો બુધવાર સુધીમાં ચાલુ કરવા ચિમકી આપી છે. વેપારીઓએ યાર્ડની તમામ હરરાજીનું કામકાજ અટકાવી દીધેલ. જોકે ગ્રામ્‍ય વિસ્‍તારમાંથી ખેતજણસ લઈ આવેલાખેડૂતો હેરાન ન થાય તે માટે ફરી પાછી હરરાજી ચાલુ કરી દઈ ખેડૂતોની અગવડતા ન પડે તેનો ખ્‍યાલ રાખ્‍યો હતો. બુધવાર સુધીમાં જો લાયસન્‍સો રીન્‍યુ નહીં થાય તો ગુરૂવારથી યાર્ડનું કામકાજ બંધ કરવાની વેપારી મંડળે ચિમકી આપી છે.